2015 წლის კანის კინოფესტივალი
68-ე ყოველწლიური კანის კინოფესტივალი გაიმართა 2015 წლის 13-დან 24-მაისამდე. ამერიკელი კინორეჟისორები ჯოელ და ითან კოენები დასახელებულები არიან ვენეციის მოსტრას შემდეგ მსოფლიოს ამ უძველესი კინოფესტივალის „მთავარი კონკურსის“ (Longs métrages de la compétition officielle) ჟიურის თავმჯდომარეებად. ფესტივალის ისტორიაში ეს პირველი შემთხვევაა, როდესაც ორი ადამიანი ერთდროულად არის ჟიურის თავმჯდომარე. 2015 წლის 11 მარტს დაასახელეს ფესტივალის გახსნის და დახურვის ცერემონიების წამყვანი, გასული საუკუნის 80-იან წლებში საქართველოში პოპულარული ფილმ საჰარას ვარსკვლავი ფრანგი ლამბერ ვილსონი. ფესტივალის აფიშაზე გამოსახულია წარმოშობით შვედი ჰოლივუდის ვარსკვლავი ინგრიდ ბერგმანი, ფოტო გადაღებულია ფოტოგრაფთა ცნობილი გაერთიანება, მეგნუმ ფოტოს ერთ-ერთი თანადამაარსებლის პოლონელი დეივიდ სეიმურის მიერ. აფიშა შეირჩა რათა პატივი მიეგოთ ბერგმანისთვის და მის მიერ კინოს განვითარებაში შეტანილი წვლილისთვის. შვედი მსახიობი ასევე იყო 1973 წლის კანის ფესტივალის ჟიურის თავმჯდომარე. ინგრიდ ბერგმანისთვის პატივის მიგების მიზნით ფესტივალის „კლასიკის სექციაში“ ნაჩვენები იქნება შვედური დოკუმენტური ფილმი - „Ingrid Bergman: In Her Own Words“. 2015 წლის 13 აპრილს დასახელებულ იქნა ფესტივალის გახსნის ფილმი, ემანუელ ბერკოს - La Tête haute. მთავარ როლებში ფრანგული და საერთაშორისო კინოინდუსტრიის ლეგენდა კატრინ დენევი და 2001 წლის კანის ტრიუმფირატი - „პიანინოს მასწავლებელის“ მთავარი როლის შემსრულებელი ბენუა მაჟიმელი, მსახიობმა ფილმისთვის იმ წელს მოიპოვა ჯილდო საუკეთესო მსახიობი კაცისთვის. ფესტივალის ისტორიაში ეს მეორე შემთხვევაა, როცა ფესტივალს ხსნის ქალი რეჟისორის ნამუშევარი. 1987 წელს ფესტივალი გაიხსნა დიანა კიურის ფილმით „შეყვარებული მამაკაცი“ . რეჟისორ ლუკ ჟაკეს ფილმი „La Glace et le ciel“, როგორც ფესტივალის ოფიციალური გვერდი მიუთითებს „ჰიმნი პლანეტის გადასარჩენად“, გამოცხადდა ფესტივალის დახურვის ფილმად . ფესტივალის გახსნის და დახურვის ფილმები შერჩეული იქნა მსოფლიო საზოგადოებისთვის ძლიერი და ნათელი გზავნილის მიწოდებისთვის. „La Tête haute“, როგორც პასუხი ა. წ. იანვრის „შარლი ებდოს ტერაქტებთან“ მიმართებაში, ხოლო „La Glace et le ciel“ მისი მზრუნველობის გამო პლანეტის მომავალზე. ხუთშაბათს, 2015 წლის 16 აპრილს გამოცხადდება ოფიციალური კონკურსის ფილმები.